## Ανακοίνωση Αποτελεσμάτων Κατατακτηρίων Εξετάσεων αποφοίτων Ι.Ε.Κ., και Μεταλυκειακού έτους Τάξης Μαθητείας.

Σας γνωστοποιούμε ότι σύμφωνα με το αριθ.19/22.12.2022 Πρακτικό της Συνέλευσης του Τμήματος Λογιστικής και Χρηματοοικονομικής εγκρίθηκε το Πρακτικό της Επταμελούς Επιτροπής Κατατακτηρίων με τα αποτελέσματα των επιτυχόντων στις Κατατακτήριες Εξετάσεις για το ακαδημαϊκό έτος 2022-2023 στο Τμήμα Λογιστικής και Χρηματοοικονομικής της ΣΟΔ του ΔΙΠΑΕ. (εδώ πρακτικό)

Ενημερώνονται οι επιτυχόντες ότι μπορούν να προσέλθουν για την εγγραφή τους στο Β΄ εξάμηνο φοίτησης του ακαδ. έτους 2022-2023 στη Γραμματεία του Τμήματος καθημερινά από τις **11:00-13:00 μ.μ.** από την Τρίτη, ***21-02-2023*** έως και την Παρασκευή, ***24-02-2023***.

Παρακαλούνται οι ενδιαφερόμενοι να έχουν μαζί τους τη συνημμένη αίτηση και την αστυνομική τους ταυτότητα ή διαβατήριο (εδώ αίτηση και Υ.Δ.).

Αν κάποιος ενδιαφερόμενος δεν δύναται να προσέλθει ο ίδιος για την εγγραφή του, πρέπει να χορηγήσει εξουσιοδότηση με επικυρωμένο το γνήσιο της υπογραφής του, στο άτομο που θα πραγματοποιήσει την εγγραφή του στο Τμήμα Λογιστικής και Χρηματοοικονομικής. Οι σχετικές επικυρώσεις γίνονται στα ΚΕΠ ή στα αστυνομικά τμήματα της επικρατείας.

Όσοι από τους επιτυχόντες θεωρούν ότι ορισμένα μαθήματα από την φοίτησή τους στο τμήμα ή από το τμήμα προέλευσης μπορούν να αντιστοιχηθούν με υπάρχοντα μαθήματα του προγράμματος σπουδών του Τμήματος Λογιστικής και Χρηματοοικονομικής του ΔΙΠΑΕ, παρακαλούνται να καταθέσουν σχετική αίτηση στη Γραμματεία της Σχολής, *εντός ενός (1) μηνός* από την ημερομηνία εγγραφής τους. Θα πρέπει να συνυποβάλλουν απόσπασμα από τον Οδηγό Σπουδών του Τμήματος ή της Σχολής προέλευσης, από το οποίο να προκύπτει η ύλη, στα οποία είχαν εξεταστεί, καθώς και το πιστοποιητικό αναλυτικής βαθμολογίας πτυχιούχου.

 Από τη Γραμματεία

**Π λ η ρ ο φ ο ρ ί ε ς Ε γ γ ρ α φ ώ ν 2 5 1 0 4 6 2 1 8 7 , 6**